kardosdrur/scandi-wiki huggingface dataset:
CGI Group

CGI Group Inc. (Conseillers en gestion et informatique), eller blot CGI, er en canadisk global IT-virksomhed, der bl.a. leverer konsulentydelser og løsninger indenfor systemintegration, outsourcing m.v. Virksomheden har hovedsæde i Montreal, Quebec, Canada. Virksomheden blev grundlagt i 1976 i Québec City af Serge Godin og André Imbeau.

CGI Group har over 90.000 medarbejdere på mere end 400 kontorer verden over. I Danmark har CGI's ca. 400 medarbejdere i hele landet – i Ballerup, Aarhus og Aalborg.

CGI udvikler produkter og tjenester til markeder som telekommunikation, sundhed, produktion, olie og gas, transport og forsyningsselskaber. På verdensplan er deres kunder, både i den private sektor samt offentlige, forsvaret, efterretningstjenester, rumfart, sundhed, borger sikkerhed og skattevæsenet.

I august 2012 købte CGI det britiske computer serviceselskab Logica for £ 1,7 mia. Købet øgede antallet af CGI's personale fra 31.000 til 68.000, og CGI blev det femtestørste uafhængige it-serviceselskab i verden, med kunder i Amerika, Asien, Afrika og Europa. Det gjorde også CGI det største IT-selskab i Canada.

CGI har en egenkapital på 147 milliarder. Samt en årlig omsætning på 53 milliarder.
Selskabet er børsnoteret på New York Stock Exchange og Toronto Stock Exchange.

Referencer 

It-virksomheder fra Canada
Selskaber noteret på New York Stock Exchange
AC Sparta Prag (kvinder)

Kvindernes afdeling af AC Sparta Prag er en fodboldklub for kvinder, beliggende i Prag, Tjekkiet. Sammen med et andet hold fra byen, Slavia Prag, dominerer Sparta den nationale liga, hvor de har vundet 20 af 26 titler, mens Slavia har vundet de andre seks. De har deltaget i UEFA turneringer flere gange og fik deres bedste resultat i UEFA Women's Cup 2005-06, da de nåede kvartfinalerne og tabte sammenlagt mod Djurgården.

Hæder

Officiel 
I Tjekkoslovakiet:
 Tjekkoslovakisk mester (12): 1976, 1977, 1978, 1980, 1981, 1982, 1984, 1985, 1986, 1989, 1990, 1991
I Tjekkiet
 National mester (20): 1994–2002, 2005–2013, 2018, 2019  2021
 Czech Women's Cup vindere (10): 2008, 2009, 2010, 2011, 2012, 2013, 2015 2017, 2018, 2019

Pr. invitation 
 Menton Tournament (1): 1984

Europæisk deltagelse 

 1 Group stage. Highest-ranked eliminated team in case of qualification, lowest-ranked qualified team in case of elimination.

Spillertruppen 
.

Referencer 

Kvindefodboldklubber i Tjekkiet
Sport i Prag
(243) Ida

(243) Ida er en asteroide i Koronis-familen, der er en del af asteroidebæltet. Ida blev opdaget d. 29. september 1884 af den østrigske astronom Johann Palisa ved Wiens observatorium. Den er opkaldt efter en nymfe i græsk mytologi. Ida er en S-type asteoide, som også langt de fleste andre asteroider. Den 28. aug. 1993 fik Ida besøg af den ubemandede rumsonde Galileo mens den var på vej til Jupiter. Det var anden gang, at en asteroide blev nærstuderet af en rumsomsonde. Det viste sig, at Ida har en satellit/måne på 1/20 af dens egen størrelse, navngivet: Dactyl.

Kilder 
 JPL Minor Planet Center  Hentet 8. maj 2017

Ida, (243)
Ida, (243)
FC Twente (kvinder)

FC Twente Vrouwen er en kvindefodboldklub fra Enschede, der blev etableret i 2007. Kvindeholdet er en del af FC Twente. Klubben har vundet både Vrouwen Eredivisie og dens midlertidige efterfølger, den nu nedlagde liga BeNe League.

Holdet spiller normalt deres liga- og pokalkampe på Sportpark Slangenbeek, mens de spiller deres Champions League-kampe på De Grolsch Veste.

Hæder 
National
 Hollandsk mester
 Vinder (8): 2011, 2013, 2014, 2015 (som bedste hollandske hold i BeNe League), 2016, 2018–2019, 2020–2021, 2021–2022
 BeNe League
 Vindere (2): 2013, 2014
 KNVB Women's Cup
 Vindere (2): 2008, 2015
 BeNe Super Cup
 Toer (1): 2011

Europæisk historie 
Alle resultater (ude, hjemme og sammenlagt) viser Twentes mål først.

a Første kamp.

Aktuel trup

Referencer 

Fodboldklubber i Nederlandene
Kvindefodboldklubber
Etableret i 2007
Kofilnagle

En kofilnagle er en drejet træpind, som bliver brugt på ældre sejlskibe til fastgørelse af tovværk (liner). I nyere tid forekommer også kofilnagler af metal.

En kofilnagle er omkring 30 cm lang og 2,5 cm i diameter. I den ene ende er den udformet med et håndtag med en krave under. På indersiden af rælingen var fastgjort en solid planke med huller, kaldet en naglebænk. Når en line skulle fastgøres, satte man en kofilnagle ned i et passende hul og fastgjorde linen til naglen. Skulle en line flyttes, fordi sejlene skulle trimmes, kunne line og kofilnagle let flyttes til et andet hul. 

Tilsvarende var der en naglebænk rundt om foden på masterne, hvor de liner, der løb langs med masten, kunne fastgøres. Normalt ville hver line have sin faste plads i naglebænken, så det var let at finde den rette også i mørke og dårligt vejr.

Ud over at fastgøre en line, fungerede en kofilnagle også som et bekvemt sted at ophænge den overskydende ende af linen, så den ikke rodede på dækket.

Skibsterminologi
Ruby Dagnall

Ruby Dagnall er en norsk skuespiller, der spiller Emma W. Larzen i den norske tv-serie Skam. I 2017 modtog hun Amandaprisen "
bedste kvindelige skuespillerpræstation" for hendes rolle som Rosemari i filmen med samme navn.

Filmografi 
 Amundsen (2019)

Kilder

Eksterne henvisninger 
 

Skuespillere fra Norge
Tonehjul

Et tonehjul er et elektromekanisk apparat, der kan danne  elektriske svingninger.

Et tonehjul er et simpelt elektromekanisk apparat til dannelse af elektromagnetiske svingninger, også kaldet en oscillator. Det er bl.a. benyttet i de tidligere meget udbredte Hammondorgler. Det blev opfundet omkring 1910 af Rudolph Goldschmidt og fandt først anvendelse i tidlige radiomodtagere som stødtoneoscillator, for at gøre morsesignaler hørbare i en tid før radiorøret muliggjorde en rent elektrisk oscillator.

Beskrivelse
Tonehjolet består af en synkronmotor, dvs. en elektromotor med konstant omdrejningstal og en gearkasse, der driver et eller flere roterende hjul. Hvert hjul har langs kanten et antal afrundede tænder. Disse tænder danner en bestemt frekvens, når hjulet roterer tæt ved en magnet og en pickup-spole, konstruktionen minder meget om en guitar-pickup. Når en tand nærmer sig pickup'en, koncentrerer den magnetfeltet og øger magnetfeltet, der går gennem spolen. Denne ændring inducerer en svag elektrisk strøm, og når tanden fjerner sig igen, svækkes magnetfeltet, hvilket inducerer en svag strøm i den modsatte retning. Frekvensen af de dannede svingninger afhænger af antallet af tænder og hjulets rotationshastighed. 

Typisk er spolen forbundet til en forstærker gennem et system af kontakter, modstande og transformatorer. Derved kan svingningerne, der repræsenterer én tone, mikses med svingninger fra andre spoler. En grundtone kan blandes med overtoner for at skabe en mere kompleks tone. 

Det varierende magnetfelt fra ét tonehjul indvirker også på spolerne fra nabotonehjulene i et Hammondorgel. Denne ”læk” ændrer klangen på de spillede toner. I nogle tilfælde er dette uønsket, i andre tilfælde værdsættes den særlige klang. I digitale simuleringer af Hammondorgler kan denne effekt slås til og fra.

Eksterne henvisninger

 The history of tonewheel

Transducere
Roterende maskiner
Elektroniske delkredsløb
Teknologiske systemer
Stødtoneoscillator

En stødtoneoscillator, på engelsk beat frequency oscillator (BFO), er en oscillator, der bruges i en radiomodtager for at gøre signaler ved visse modulationsformer hørbare.

Radiotelegrafi
Ved udsendelse af radiotelegrafi udsendes kun bærebølgen, som man tænder og slukker for vha. telegrafnøglen. Dette kaldes CW for continous wave. Bærebølgen er ikke hørbar i modtageren, men ved at blande den med en lokalt dannet sinussvingning, kan man opnå en såkaldt stødtone, der er hørbar som en klar tone. 

I praksis blander man ikke den lokale svingning direkte med den modtagne bærebølge men med radioens mellemfrekvens. Da mellemfrekvensen er konstant, skal man ikke justere stødtoneoscillatorens frekvens, når man skifter frekvens på modtageren. Stødtoneoscillatoren indstilles på en frekvens der ligger nær ved mellemfrekvensen. Forskellen mellem de to frekvenser er stødtonens frekvens. Stødtonen bliver hørbar, når mellemfrekvensen demoduleres i radioens detektortrin. Stødtoneoscillatoren kan slukkes helt og man kan ofte justere frekvensen lidt, så man kan variere den dannede tone. Der dannes også en anden stødtone, som er summen af de to frekvenser, men denne filtreres bort. 

I ældre tid, før superheterodynmodtagere blev almindelige (radioer med mellemfrekvens), måtte stødtoneoscillatoren faktisk indstilles i nærheden af bærebølgefrekvensen. Det gjorde konstruktionen og betjeningen mere kompliceret.

Enkelt sidebånd (SSB) 
En anden transmissionsform er enkelt-sidebåndsmodulation. Det benyttes ofte til radiotelefoni (stemmeoverførsel). Her har man på senderen frafiltreret hovedsignalet og det ene sidebånd, mens det andet udsendes. Signalet bliver ”smallere”, hvilket udnytter pladsen på radiobåndet bedre og også udnytter senderens effekt bedre. Til gengæld lyder signalet på en almindelig radiomodtager som ”Anders And-snak”. Ved at tilføre et signal svarende til den frafiltrerede bærebølge, kan signalet efterfølgende demoduleres og give klar tale. 

Som et kuriosum kan nævnes, at man også kan modtage og forstå et SSB-signal, hvis man råder over to ældre superheterodynradiomodtagere. Den ene indstilles på den ønskede station, den anden indstilles omhyggeligt på en frekvens lige ved siden af. Lokaloscillatoren fra den anden radiomodtager (lokaloscillatorens svingninger blandes med det modtagne signal og danner mellemfrekvensen) er tilbøjelig til at udstråle et svagt radiosignal, som kan blandes direkte med det modtagne signal og erstatte den manglende bærebølge. 

Oscillatorer
Kommunikationskredsløb
Galbjerg (Slesvig)

Galbjerg (på dansk også Gallebjerg og Galgebjerg, på tysk Gallberg) er navnet på en gade og en bakke i byen Slesvig (Sydslesvig), der forbinder den indre by med Sankt Jørgen (Jørgensby). Galbjerg danner sammen med Hestebjerg et fælles højdedrag, der falder mod syd mod Slifjorden. På Galbjerg fandtes tidligere et rettersted med en galge (se også → Galgebakke). Stednavnet kan forklares som en forvanskning af Galgebjerg. En anden forklaring bygger på oldnordisk giald ≈ offer. Måske har Galbjerget været en hellig offerplads. Tilsvarende betydninger kendes f.eks. fra stednavnet Gallehus (hvor guldhornene blev fundet).

Den nuværende gade, der ligger i forlængelse af Langegade, er en sammenlægning af Angelbogade og Hestetorvet.

Referencer 

Slesvig by
Bakker i Sydslesvig
Sankt Jørgen (Slesvig)

Sankt Jørgen, Jørgensby (dansk) eller Sankt Jürgen (tysk) er en bydel i Slesvig beliggende mellem Møllebækken i vest, Galbjerg i syd og Brudesøen i øst. Bydelen har sit navn af et forhenværende Skt. Jørgens kapel, der senere benyttedes som hospital for fattige. Stedet, hvor kapellet og hospitalet stod, kaldes endnu kirkengården. I 1543 gav Christian III. til at lade indsamle almisse til de fattige på Jørgensby. I de slesvigske bagerlaugs artikler fra 1418 skrives, at brød, som ikke var overensstemmende med anordningerne skulde skæres i stykker og sendes til Jørgensby.

I 1820 oprettedes den slesvigske dåreanstalt på Sankt Jørgen. Anstaltens hovedbygning blev bygget af C.F. Hansen, som også stod for Domkirken i København, efter den franske psykiater Esquirols moderne humanistiske principper. Det psykiatriske hospital findes op til i dag i Sankt Jørgen.

I den danske periode hørte landsbyen under Michaelis Sogn (Strukstrup Herred) i Gottorp Amt, Hertugdømmet Slesvig (Sønderjylland). I 1871 blev Jørgensby til en selvstændig kommune. I 1936 blev byen indlemmet i købstaden Slesvig. Kommunen have et areal på 118 ha og havde 114 indbyggere.

Referencer  

Bydele i Slesvig by
Elverum Station

Elverum Station (Elverum stasjon) er en jernbanestation på Rørosbanen og Solørbanen, der ligger i byområdet Elverum i Norge. Stationen ligger i Vestad på den vestlige side af elven Glomma, en kilometer fra byens centrum. Stationen består af flere spor, to perroner og en stationsbygning med ventesal, café og toiletter. Desuden er der en større parkeringsplads og en busterminal.

Den første station i Elverum åbnede 23. juni 1862, da banen mellem Hamar og Grundset stod færdig. Den var forsynet med en stationsbygning, der blev opført efter tegninger af Georg Andreas Bull.

Den nuværende station blev etableret ca. 300 m længere mod nord i forbindelse med Solørbanens åbning i 1913. Den blev forsynet med den stadig eksisterende stationsbygning, der blev opført efter tegninger af Paul Armin Due. Stationsbygningen var på Hedmarks liste over nomineringer til århundredets bygningsværker 1905-2005. Stationen gennemgik en større ombygning i 2013, hvor der blev etableret en busterminal ved den.

Litteratur

Eksterne henvisninger

Noter 

Stationer på Rørosbanen
Stationer på Solørbanen
Etableret i 1862
Jernbanestationer i Hedmark
Flisa Station

Flisa Station (Flisa stasjon) er en tidligere jernbanestation på Solørbanen, der ligger i byområdet Flisa i Ånes kommune i Norge.

Stationen åbnede 3. november 1893 som endestation for den første del af banen fra Kongsvinger og fungerede som sådan, indtil banen blev forlænget til Elverum i 1910. Oprindeligt hed stationen Flisen, men navnet blev ændret til Flisa i april 1921. Persontrafikken på banen blev indstillet 29. august 1994, men den benyttes stadig af godstog. Den tidligere station fungerer i dag som krydsningsspor.

Stationsbygningen er opført i træ efter tegninger af Paul Due. Den blev fredet sammen med pakhus, ilgodshus, remise, drejeskive, das og stationspark i 2002. Tilsammen repræsenterer de ligesom de øvrige stationer fra banens åbning en overgang mellem den internationale schweizerstil og den nationalromantiske dragestil.

Litteratur

Eksterne henvisninger

Noter 

Stationer på Solørbanen
Jernbanestationer i Norge uden persontrafik
Etableret i 1893
Grinder Station

Grinder Station (Grinder stasjon) er en tidligere jernbanestation på Solørbanen, der ligger ved bygden Grinder i Grue kommune i Norge. Den er forsynet med en stationsbygning i træ, der er opført i træ efter tegninger af Paul Due.

Stationen åbnede som holdeplads, da banen mellem Kongsvinger og Flisa blev taget i brug 3. november 1893. Den blev opgraderet til station 8. oktober 1921. Den var bemandet indtil 1. september 1980 og blev nedgraderet til trinbræt 27. maj 1990. Persontrafikken på banen blev indstillet 29. august 1994.

Litteratur

Eksterne henvisninger 

Stationer på Solørbanen
Jernbanestationer i Norge uden persontrafik
Etableret i 1893
Filformat

Et filformat er en måde at indkode information på med henblik på at gemme det i en fil. Filformatet specificerer, hvordan bits bruges til at indkode information i et digitalt lagerings-medium.

Se også
 Filendelse

Eksterne henvisninger 
 Filformater – Hvilke filformater egner sig til langtidsbevaring? 
 Filformater – Oversigt 

 
Digital bevaring
Alexander Peya

Alexander Peya (født 27. juni 1980) er en Østrigsk mandlig tennis spiller. Han nåede sin karrieres højdepunkt som nr. 92 i verdensranglisten i single i april 2007. Hans karrieres højdepunkt inden for doubble var verdens nr. 3, hvilket han opnåede i august 2013. Han blev født i Wien, Østrig, og bor i øjeblikket der.

I september 2008 hjalp Peya Østrig til en Davis Cup play-off sejr mod Storbritannien. Peya slog Alex Bogdanovic i fire sæt afgørende sæt.

Betydelige finaler

Grand Slam finalen

Double: 1 (1 runner-up)

Mixet double: 1 (1 runner-up)

Masters 1000-finalen

Double: 5 (2 titler, 3 runner-up)

ATP karriere finaler

Double: 40 (14 titler, 26 runners-up)

Singler

Doubler 
2017 Miami Åben

Tennisspillere fra Østrig
Saransk

Saransk (, ; ; ) er en by i Republikken Mordovija i Den Russiske Føderation. Saransk er hovedstaden i republikken og dens finansielle og økonomiske center. Byen ligger i Volgas afvandingsområde på begge breder af floden Insar omkring 630 kilometer øst for Moskva og har  indbyggere.

Referencer

Eksterne henvisninger 

Byer i Republikken Mordovija
Etableret i 1641
BFO

BFO eller bfo har flere betydninger:
 Stødtoneoscillator (kaldes BFO efter engelsk beat frequency oscillator)
 Bunker Fuel Oil - lavkvalitetsskibsbrændstof
 Brugernes FørerhundeOrdning (non-profit-organisation)
Æresdivisionen (kvinder)

Æresdivisionen (nederlandsk: Eredivisie) er en fodboldliga for kvinder i Holland. Ligaen blev etableret i 2007, hvorefter der blev spillet i fem sæsoner. Efter tre sæsoner sammen med Belgien, genstartede Æresdivisionen igen fra 2015–16 sæsonen.

Vinderen af Æresdivisionen kvalificerer sig til UEFA Women's Champions League.

Mestre

Titler efter klub

Topscorere

Referencer 

Fodbold i Nederlandene
Etableret i 2007
Kvindefodboldligaer
Trepanation

Trepanation (fransk) eller trepanering er en operation, der går ud på at fjerne et stykke af kraniet med det formål enten at behandle sygdomme i selve kraniet på operationsstedet eller for gennem den åbning, man ved operationen har dannet i kraniet, at behandle sygdomme i hjernen eller dens hinder (svulster, abscesser, blødninger m.m.). Operationen kan udføres på forskellig måde, har derfor forskellige navne, man taler foruden om trepanation om resektion af kraniet, osteoplastisk trepanation osv. Tidligere udførtes trepanation som oftest med trepan eller med mejsel, senere udførtes den i reglen med helt andre instrumenter, hyppigst bor og fræser, drevne med elektrisk drivkraft.

Trepanation er en meget gammel operation; det kan endog påvises, at den er udført i stenalderen, og der har endog i nyere tid fundet trepanation sted hos befolkningen i Polynesien. Disse trepanationer synes at have haft religiøse formål. Trepanation omtales i Hippokrates' skrifter, men talrige kranier fra flere steder i verden viser, at operationsformen er ældre. De ældste danske fund er over 5.000 år gamle. 

De 12 trepanationer, som er kendt fra stenaldertiden i Danmark, ser ud til at være foretaget med skrabemetoden, dvs. at en skarp gjenstand (flint) skrabede hul på kraniet. Flere end halvdelen af patienterne overlevede, bedømt ud fra tilhelingen af sårkanterne. Samtlige var voksne mænd, og langt de fleste trepanationer blev foretaget foran på kraniets venstre side, hvor en højrehåndet modstander nemmest kommer til med et slag. 

I De Medicina og De Artibus skrevet af romeren Celsus mellem år 25 og 35, angives trepanation som den sidste udvej ved hjerneskader. Hensigten var at lade blod og anden væske løbe ud, og derved formindske trykket i kraniet. Også Heliodorus og Galenos foreslog trepanation ved knusningsskader af kraniet og indvendige hovedskader. Græske lægers største bekymring var, at væsker kunne sive ind i kraniet, hvad der overbeviste dem om, at det bedste var at undgå bandager og forbinding af hovedsår. Galenos troede, at pres mod en knogle ikke fjernede de dårlige væsker, men i stedet pressede dem indad, så det bedste var at lade dem sive ud af sig selv. 

Den svenske krigshelt Georg Carl von Döbeln (1758-1820) gik altid med pandebånd efter en skudskade fra Gustav 3.s russiske krig 1788-1790 og to års rekonvalescens efter en trepanation. I flere år kunne bensplinter plukkes ud af såret.

Noter

Litteratur 
 Salmonsens Konversationsleksikon, 2. udgave, bind XXIII, s. 731f

Kirurgi
Niels Palladius

Niels Palladius (født omtrent 1510 i Ribe, død 17. september 1560 i Lund) var en dansk biskop.

Niels Palladius blev hjulpet til studier af broderen Peder Palladius og kom i 1534 til Wittenberg, hvorfra han i 1544 blev kaldt hjem for at være læsemester og prædikant i Maribo; senest i 1550 blev han sognepræst ved Frue Kirke i København og i 1551 biskop i Lund. Han er forfatter til en række teologiske og opbyggelige skrifter.

Kilder

Noter

Eksterne henvisninger 
 

Biskopper over Lund Stift
Teologer fra Danmark
Faglitterære forfattere fra Danmark
Dansksprogede forfattere fra Danmark
Danskere i 1500-tallet
Personer fra Ribe
Caernarfon

Caernarfon (tidligere ofte nævnt ved en af de anglifiserede former Caernarvon eller Carnarvon) er en lille by i det nordvestlige Wales. Den er administrationsby for grevskabet Gwynedd. Byen er mest kendt for Caernarfon Castle og de tilstødende bymure, som blev opført af kong Edvard 1. af England som en del af hans erobring af Wales, og det blev derfor senere set som en symbol på Englands dominans over Wales. Edvards arkitekt James af Saint George var inspireret af Konstantinopels mure, da han var en ivrig tilhænger af korstogene.

Befolkningen er for det meste walisisktalende, og byen er et centrum for walisisk nationalisme. I 1911 fik David Lloyd George, som da var parlamentsmedlem for byen, idéen, at prinsen af Wales burde indsættes på Caernarfon Castle. Han mente, at dette kunne dæmpe nationalistiske strømninger og samtidig øge britisk patriotisme. Ceremonien, hvor den fremtidige Edvard 8. blev indsat som prins af Wales, fandt sted 13. juli samme år og medførte et sjældent besøg fra kongefamilien. Dette blev gentaget 1. juli 1969, da prins Charles blev indsat. I den forbindelse kom en række trusler mod arrangementet fra walisiske nationalister, men det hele fandt sted uden uforudsete hændelser.

Royal Welch Fusiliers ('Welch' er en gammel stavemåde i stedet for 'Welsh', 'walisisk') har sit regimentsmuseum i byen.

Caernarfon var vært for den nationale Eisteddfod i 1894, 1906, 1921, 1935, 1959 og 1979. I tillæg blev der afholdt uofficielle nationale eisteddfodau der i 1877 og 1880.

Eksterne henvisninger 

 Official Website 
 Encyclopædia Britannica Caernarfon
 Visit to Caernarfon
 Doc Fictoria Caernarfon

Byer i Wales
Magnus Jensen

Magnus Riisgaard Jensen (født 27. oktober 1996 i Kolding) er en dansk professionel fodboldspiller, der spiller for superligaklubben Lyngby BK, som købte ham fri fra AC Horsens den 13. juli 2023.

Historie

Tidlig karriere 
Magnus er søn af tidligere håndboldspiller Tom Jensen, der tidligere har spillet for bl.a. Viborg HK og Kolding IF. Derfor blev der også lagt vægt på håndbolden i Magnus' barndom, men valget faldt alligevel på fodbolden. Her var den daglige gang i den lokale klub Løgstrup GF, indtil han blev rekrutteret til Viborg FFs talentafdeling FK Viborg som 12-årig.

Skive IK 
Efter Magnus i sin sidste sæson som U19-spiller var med til at vinde divisionen, valgte Viborg FF dog ikke at skrive en fuldtidskontrakt med ham. Dette reagerede Skive IK dog hurtigt på og offentliggjorde 22. Juli 2016 at man havde skrevet under på en kontrakt med Magnus for den kommende sæson. Efter en start på sæsonen der i høj grad var præget af skader fik Magnus for alvor bidt sig fast i løbet af sæsonen. Det er både blevet til nogle starter samt en del indhop hvori han også fik en matchvinder rolle i kampen mod Næstved.

AC Horsens 
I tiden fra 2020 til sommeren 2023 spillede Magnus Jensen for AC Horsens i både 3F Superliga og NordicBet Ligaen.

Lyngby Boldklub 
Den 13. juli 2023 købte Lyngby Boldklub Magnus Jensen fra AC Horsens og gav ham en 3-årig kontrakt.

Noter 

Fodboldspillere fra Danmark
Fodboldspillere fra Skive IK
DBU Pokalen finalen 2012-13

Finalen i DBU Pokalen 2012-13 blev afviklet den 9. maj 2013. Kampen blev spillet i Parken, København og vundet af Esbjerg fB med 0-1 over Randers FC.

Kampen

Detaljer

Referencer 

2012-13
Fodbold i 2013
DBU Pokalen finalen 2013-14

Finalen i DBU Pokalen 2013-14 blev afviklet den 15. maj 2014. Kampen blev spillet i Parken, København og vundet af AaB med 4-2 over FC København.

Kampen

Detaljer

Referencer 

2013-14
Fodbold i 2014
Jakob Bruun

Jakob Bruun (født 1568; død 1628), var sekretær hos rigets kansler Niels Kaas. 

Efter Kaas' død blev Bruun ansat hos kong Christian 4. som sølvpop. Han blev pensioneret ved at få Søllemarksgård på Samsø i forlening til sin død. Gården blev dog efter Bruns død givet til enken, og senere til hans søn Jens. I en kort periode var gården givet til en adelsmand, men han ville ikke have den. 

Søllemarksgård brændte senere og herregården Brattingsborg opstod i stedet for.

Noter

Eksterne henvisninger 
 "Jakob Bruun 1558 - 1628" hos Bruun-richardt.dk

Danskere i 1500-tallet
Danskere i 1600-tallet
DBU Pokalen finalen 2011-12

Finalen i DBU Pokalen 2011-12 blev afviklet den 17. maj 2012. Kampen blev spillet i Parken, København og vundet af F.C. København med 0-1 over AC Horsens.

Kampen

Detaljer

Referencer 

2011-12
Fodbold i 2012